425.11 ORDNI DWAR IL-ĠESTJONI TAS-SAJD BIL-LAMPARA L-AVVIŻ LEGALI 407 tal-2013. L-AVVIŻ LEGALI 407 tal-2013. 1. (1) It-titolu ta’ dan l-Ordni hu l-Ordni dwar il-Ġestjoni tas-Sajd bil-Lampara. (2) L-għan ta’ dan l-Ordni huwa l-introduzzjoni u, fejn applikabbli, l-infurzar ta’ sistema ta’ permessi speċjali għas-sajd għal bastimenti tas-sajd li jagħmlu użu mill-għodda tas-sajd magħrufa bħala lampara, b’konformità mal-Artikolu 26(6) tar-Regolament tal-Kunsill (KE) Nru 1967/2006 tal-21 ta’ Diċembru 2006 dwar miżuri ta’ ġestjoni għall-isfruttament sostenibbli ta’ riżorsi tas-sajd fil-Baħar Mediterran u li jemenda r-Regolament (KE) Nru 2847/93 u jħassar ir-Regolament (KE) Nru 1626/94. 2. Tifsir. (1) F’dan l-Ordni, sakemm ir-rabta tal-kliem ma teħtieġx xort’oħra: "l-Att " tfisser l-Att dwar il-Konservazzjoni u l-Amministrazzjoni tas-Sajd; Kap. 425. Kap. 425. " kapaċità għas-sajd " għandu jkollha l-istess tifsira kif provdut taħt ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skond il-Politika Komuni dwar is-Sajd, jew kull Regolament ieħor li jista’ jemenda jew jissostitwixxi dak ir-Regolament; "lampara " tfisser l-għodda tas-sajd li tinkludi dawl qawwi biex jattira l-ħut flimkien ma’ tartarun tal-borża biex jaqbad il-ħut; "permessi" tfisser il-permessi għas-sajd għall-bastiment tas-sajd li jagħmlu użu mill-għodda tas-sajd magħrufa bħala lampara kif stabbilit taħt l-artikolu 3; " ir-Regolament " tfisser ir-Regolament tal-Kunsill (KE) Nru 1967/2006 tal-21 ta’ Diċembru 2006 dwar miżuri ta’ ġestjoni għall-isfruttament sostenibbli ta’ riżorsi tas-sajd fil-Baħar Mediterran u li jemenda r-Regolament (KE) Nru 2847/93 u jħassar ir-Regolament (KE) Nru 1626/94, jew kull Regolament ieħor li jista’ jemenda jew jissostitwixxi dak ir-Regolament. (2) Ħlief kif xort’oħra provdut f’dan l-Ordni, it-tifsiriet mogħtija fl-Att għandhom jgħoddu għal dan l-Ordni. 3. Permessi għas-sajd bil-lampara. (1) Qegħda titwaqqaf sistema ta’ permessi għas-sajd mhux trasferibbli għall-bastiment tas-sajd li jagħmlu użu mill-għodda tas-sajd magħrufa bħala lampara, skont id-disposizzjonijiet ta’ dan l-artikolu. (2) Mingħajr preġudizzju għal kull projbizzjoni oħra skont il-liġi, fil-mument tad-dħul fis-seħħ ta’ dan l-Ordni għandhom jingħataw permessi għal dawk il-bastimenti tas-sajd li jkollhom: (a) liċenza tas-sajd valida biex il-bastiment jopera fl-ibħra tas-sajd maħruga taħt l-Att u li kienet fis-seħħ fil-mument tad-dħul fis-seħħ ta’ dan l-Ordni; u (b) permess maħruġ mid-Direttur biex isir użu mill-għodda tas-sajd magħrufa bħala lam parali kien fis-seħħ fil-mument tad-dħul fis-seħħ ta’ dan l-Ordni. (3) Il-kapaċità għas-sajd li toħroġ mill-permessi mogħtija taħt is-subartikolu (2) għandha titqies bħala l-kapaċità għas-sajd massima li tista’ tiġi allokata taħt dan l-Ordni. (4) Id-Direttur ma għandux joħroġ permessi oħra li jwasslu biex il-kapaċità għas-sajd teċċedi dik mogħtija taħt is-subartikolu (3). (5) Il-permessi maħruġa taħt dan l-Ordni għandhom ikunu validi mill-1 ta’ Jannar sal-31 ta’ Diċembru ta’ kull sena u għandhom jiġġeddu fl-1 ta’ Jannar ta’ kull sena. (6) Id-Direttur jista’, għall-konservazzjoni sostenibbli u għall-ġestjoni tal-istokkijiet tal-ħut, kif ukoll għal dawk l-għanijiet u r-responsabbilitajiet kollha provduti taħt l-Att u għall-iskop li jintlaħqu dawk l-għanijiet kif stabbiliti fil-pjanijiet ta’ ġestjoni adottati permezz tal-Ordni dwar l-Implimentazzjoni u l-Infurzar ta’ Ċertu Pjanijiet ta’ Ġestjoni tas-Sajd: (a) jordna s-sospensjoni temporanja ta’ xi permess jew tal-permessi kollha maħruġa taħt dan l-Ordni; jew (b) jipprovdi għal skema ta’ allokazzjoni tal-isforz tas-sajd. 4. Id-Direttur għandu jkun responsabbli għall-implimentazzjoni u l-infurzar ta’ dan l-Ordni u għal tali għanijiet għandu jkollu dawk is-setgħat kollha pertinenti għal tali Direttur taħt l-Att. 5. Ħtiġiet tal-bastimenti tas-sajd li jagħmlu użu mill-għodda tas-sajd magħrufa bħala lampara. Mingħajr preġudizzju għal xireat jew piena oħra stipulati minn kull liġi oħra applikabbli, fil-każ ta’ bastimenti tas-sajd li għandhom permess biex jagħmlu użu mill-għodda tas-sajd magħrufa bħala lampara taħt dan l-Ordni, in-nuqqas ta’ tħaris ta’ dan li ġej għandu jikkostiwixxi reat kriminali kontra l-Att: (a) kull bastiment tas-sajd għandu jkun mgħammar b’sistema ta’ rin traċċament li taħdem bi sħiħ kif jista’ jiġi speċifikat mid-Direttur; (b) kull bastiment tas-sajd huwa meħtieġ li jkollu ġurnal ta’ abbord kif provdut fil-permess, kif validament fis-seħħ minn żmien għal żmien, u tali ġurnal ta’ abbord għandu jkun mimli bid-dettalji rilevanti kollha; (ċ) kull bastiment tas-sajd għandu jiżbarka f’port imsemmi kif speċifikat fil-permess, kif validament fis-seħħ minn żmien għal żmien. 6. Reati u pieni (1) Kull persuna misjuba ħatjal i wettqet reat kriminali taħt l-artikolu 5 jew li stadet bl-użu tal-għodda tas-sajd magħrufa bħala lampara mingħajr permess maħruġ taħt dan l-Ordniteħel multa ta’ mhux aktar minn għaxar telefewro (€ 10,000). (2) Fil-kalkolu tal-ammont tal-multali għandha tkun imposta taħt is-subartikolu (1), il-Qorti għandha tikkunsidra l-preġudizzju kkawżat li r-riżorsi tas-sajd u lill-ambjent marin, kif ukoll is-sitwazzjoni ekonomika tal-akkużat u kull ripetizzjoni ta’ ksur tal-liġijiet relatati mas-sajd. (3) F’kull każ li jinvolvi reat kriminali taħt dan l-artikolu, il-massimu tal-piena ma għandux jeċċedi l-massimu tal-piena previst fl-artikolu 32 tal-Att. 7. Il-kaptan tal-bastiment tas-sajd huwa responsabbli għar-reati kriminali kollha taħt dan l-Ordni. 8. Il-penali amministrattiva taħt l-Att mhix applikabbli. Ir-reati kriminali kollha taħt dan l-Ordni għandhom jitqiesu li mhumiex ta’ natura ħafifa għall-iskopjiet tal-artikolu 34 tal-Att.